Miroslav Hlivák

JUDr. Miroslav Hlivák, PhD., LLM (* 1978, Rožňava) je slovenský právnik a štátny úradník, ktorý od 14. septembra 2017 pôsobí vo funkcii predsedu Úradu pre verejné obstarávanie.

 Život 
Po vyštudovaní Gymnázia Pavla Jozefa Šafárika v Rožňave (19921996)Národná rada Slovenskej republiky, 7. volebné obdobie, parlamentná tlač 690, Návrh na voľbu predsedu Úradu pre verejné obstarávanie, č. UV-38984/2017. Dostupné online. [cit. 2021-04-28]. nastúpil na magisterské štúdium práva na Právnickú fakultu Univerzity Komenského v Bratislave (PrF UK; 19962001), kde neskôr v roku 2003 absolvoval rigoróznu skúšku v odbore občianske právo procesné a získal titul doktora práv. 

Právnické vzdelanie si neskôr rozšíril absolvovaním postgraduálneho študijného programu v odbore Slovak Business Law in the European Union („slovenské obchodné právo v Európskej únii“) Nottingham Trent University na BIBS – vysokej škole v Brne v roku 2012. V roku 2013 zavŕšil doktorandské štúdium v študijnom programe občianske právo na Ústave súkromného práva Fakulty práva Paneurópskej vysokej školy v Bratislave, v rámci ktorého obhájil dizertačnú prácu Osobitosti občianskoprávnych vzťahov a občianskoprávneho rozhodovania sporov v oblasti profesionálneho futbalu spracovanú pod vedením školiteľa Jána Ciráka.

 Právnická kariéra 
Po spromovaní začal pôsobiť ako advokátsky koncipient v advokátskej kancelárii JUDr. Jozefa Vaculíka (20012004), kde sa okrem iného podieľal na majetkovoprávnom vysporiadaní nehnuteľností pri výstavbe Mostu Apollo.

Od 1. januára 2005 pracoval – už ako advokát – v advokátskej kancelárii SOUKENÍK - ŠTRPKA, s. r. o., kde zároveň v období od 1. apríla 2009 do 14. septembra 2017 pôsobil ako prokurista a od roku 2013 tiež zastával pozíciu partnera. Medzi jeho najvýznamnejšie prípady patrilo zastupovanie VODOHOSPODÁRSKEJ VÝSTAVBY, ŠTÁTNEHO PODNIKU v súdnom spore o neplatnosť zmluvy o prevádzke vodnej elektrárne Gabčíkovo z marca 2006, v ktorom jeho klient uspel a domohol sa neplatnosti zmluvy.Rozsudok Okresného súdu Bratislava II z 19. novembra 2013, č. k. 24Cb/50/2007-1021, rozsudok Krajského súdu v Bratislave zo dňa 09. marca 2015, č. k. 1Cob/84/2014-1328, rozsudok Najvyššieho súdu Slovenskej republiky zo dňa 29. júna 2016, sp. zn. 3Obdo/40/2015 , uznesenie Ústavného súdu Slovenskej republiky z 11. januára 2017, č. k. I. ÚS 14/2017-284.

 Predseda Úradu pre verejné obstarávanie 
Keď sa na jar 2017 blížilo ku koncu päťročné funkčné obdobie predsedníčky Úradu pre verejné obstarávanie (ÚVO) Zity Táborskej, nominantky vlády Ivety Radičovej vymenovanej Národnou radou Slovenskej republiky (NR SR) 28. júna 2017, vláda SR v zmysle § 141 ods. 1 vety druhej zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov 29. marca zverejnila výzvu na prihlásenie kandidátov na predsedu ÚVO.Uznesenie vlády Slovenskej republiky č. 141 z 29. marca 2017 k Návrhu na vyhlásenie výzvy na prihlásenie kandidátov na predsedu Úradu pre verejné obstarávanie a podrobnosti o spôsobe výberu kandidáta na predsedu Úradu pre verejné obstarávanie. Dostupné online. [cit. 2021-04-28].

Keďže z prvého verejného vypočutia vláda nevybrala žiadneho z troch prihlásených kandidátov, 31. mája vyhlásila opätovnú výzvu.Uznesenie vlády Slovenskej republiky č. 268 z 24. mája 2017 k návrhu na voľbu predsedu Úradu pre verejné obstarávanie. Dostupné online. [cit. 2021-04-28].. Verzia zo 07. júla 2017 archivovaná prostredníctvom Internet Archive Wayback Machine. V júli 2017 dekan PrF UK Eduard Burda na kandidatúru navrhol M. Hliváka,Predloženie návrhu na kandidáta na predsedu Úradu pre verejné obstarávanie (predkladateľ: Univerzita Komenského v Bratislave, Právnická fakulta, 13. 7. 2017, č.: sekr. 646/2017 A III/1). Dostupné online . [cit. 2021-04-28]. ktorého napokon vláda vybrala spomedzi deviatich uchádzačov o funkciu. Hlivák počas výberového konania čelil kritike opozičných politikov (napr. Veroniky Remišovej) za to, že skrze advokátsku kanceláriu SOUKENÍK - ŠTRPKA, s. r. o. má prepojenie na vládnu stranu MOST – HÍD. Opozícia poukazovala na to, že táto spoločnosť mala uzavreté zmluvy o poskytovaní právnych služieb s Ministerstvom životného prostredia SR (MŽP SR),Zmluva o poskytovaní právnych služieb z 22. marca 2047 (Ministerstvo životného prostredia Slovenskej republiky, Námestie Ľ. Štúra 1, 812 35 Bratislava, IČO: 42 181 810). Dostupné online. [cit. 2021-04-28]. na ktorého čele stál László Sólymos, s Národnou diaľničnou spoločnosťou, a.s.,Zmluva o poskytovaní právnych služieb z 22. marca 2017 (Národná diaľničná spoločnosť, a.s., Dúbravská cesta 14, 841 04 Bratislava, IČO: 35 919 001). Dostupné online. [cit. 2021-04-28]. ktorej stopercentným vlastníkom je Ministerstvo dopravy a výstavby SR, vtedy vedené Árpádom Érsekom, a s Environmentálnym fondom,Zmluva o poskytovaní právnych služieb zo 07. apríla 2017 (Environmentálny fond, P.O. Box 16, Martinská 49, 821 05 Bratislava, IČO: 307 964 91). Dostupné online. [cit. 2021-04-28]. ktorý patrí do gescie MŽP SR. Hlivák „odmietol, že by mal blízko k vládnej strane Most-Híd, alebo že by sa v súvislosti s kandidatúrou na post šéfa ÚVO stretol s nejakým politikom“.

Poslanci Národnej rady SR (NR SR) M. Hliváka zvolili do funkcie predsedu ÚVO v tajnom hlasovaní 13. septembra 2017. Získal 78 zo 104 platných hlasov, proti bolo 21 poslancov a piati sa zdržali. Nasledujúci deň mu predseda NR SR Andrej Danko odovzdal dekrét o zvolení do funkcie, čím sa oficiálne ujal funkcie.

 Referencie 

Kategória:Narodenia v 1978
Kategória:Osobnosti z Rožňavy
Kategória:Slovenskí právnici
Kategória:Slovenskí úradníci